# Emilio Bonelli y Hernando

Emilio Bonelli i Hernando (Saragossa, 7 de novembre de 1854 - Madrid, 28 de novembre de 1926) va ser un militar, autor i africanista espanyol.
Després de viatjar per França i Itàlia, en 1868 marca al Marroc, on aprèn àrab i treballa com a intèrpret del consolat espanyol a Rabat. En 1875 torna a Espanya i ingressa a l'Acadèmia d'Infanteria de Toledo, on en 1878 va rebre el grau d'alferes. En 1882 abandona l'exèrcit i marxa al Marroc, on va recórrer el territori entre Fes, Meknés i Tànger. En 1884 va comandar una expedició espanyola per prendre la península de Río de Oro, ocupant la costa entre el cap Bojador i el cap Blanc i fundant Villa Cisneros. El juliol del 1885 va ser nomenat per al càrrec de nova creació de Comissari Regi a la costa occidental d'Àfrica —que després es redenominaria com a Subgovernador político-militar de Río de Oro— aconseguint establir la pau amb les càbiles de la zona.
De 1887 a 1890 va explorar el golf de Guinea, la conca del riu Muni i l'illa de Fernando Poo amb el suport econòmic i polític del marquès de Comillas. Hi va realitzar treballs topogràfics i estudis sobre la naturalesa de la zona i possibilitats d'explotació comercial. Va ser un dels membres fundadors de la Lliga Africanista Espanyola, de la qual va ser vicepresident, i de la Reial Societat Geogràfica d'Espanya. En els darrers anys fou director de la Companyia Comercial Hispano-Africana i membre de la Reial Acadèmia de la Història. Va morir a Madrid el 1926.

## Obres

Va ser autor de:
* El imperio de Marruecos y su constitución (1882)
* El Sahara (1887)
* Nuevos territorios españoles en África (1887)
* El problema de Marruecos (1910)

## Referències

* ↑ «Emilio Bonelli y Hernando». Gran Enciclopedia Aragonesa. Saragossa: DiCom Medios SL, sota llicència Creative Commons.
* 1 2 Ramírez Verdún, 2005, p. 109.
* ↑ Fernández Rodríguez, 1985, p. 171.
* 1 2 Blanco Vázquez, 2012.
* ↑ Salom, 2003, p. 269.
* ↑ España: «Real decreto nombrando Comisario regio en la costa occidental de Africa á D. Emilio Bonelli». Gaceta de Madrid núm. 196 de 15 de juliol de 1885, pàg. 141.
* ↑ Fernández Rodríguez, 1985, p. 173.
* ↑ Salom, 2003, p. 271.
* ↑ «Don Emilio Bonelli Hernando». Revista hispano-africana [Madrid], 23-24, 1926, pàg. 9. ISSN: 2172-6191.
* ↑ «Don Emilio Bonelli Hernando». La Nación [Madrid], pàg. 4. ISSN: 1132-046X.

## Bibliografia

* Blanco Vázquez, Luis «Vestigios del pasado colonial español en Río de Oro (Sáhara Occidental). La línea de Fortines de Villa Cisneros». Hispania Nova: Revista de historia contemporánea. Universitat Carles III de Madrid [Getafe], 10, 2012. ISSN: 1138-7319.
* Fernández Rodríguez, Manuel. España y Marruecos en los primeros años de la Restauración (1875-1894). Madrid: Consell Superior d'Investigacions Científiques; Centro de Estudios Históricos, 1985. ISBN 84-00-06113-6.
* Ramírez Verdún, Pedro «Emilio Bonelli Hernando. Teniente Coronel de Infantería». Ejército: de tierra español, 774, 2005, pàg. 109. ISSN: 1696-7178.
* Salom, Julio «Los orígenes coloniales del Sahara occidental en el marco de la política española». Cuadernos de historia contemporánea. Servicio de publicaciones de la Universidad Complutense de Madrid [Madrid], núm. extraordinari, 2003, pàg. 247-272. ISSN: 0214-400X.